ईश्‍वर के अस्तित्व को नकारने वालों का तर्क है कि समाज में दुःख, पीड़ा व भय सर्वत्र व्याप्त है। सर्वशक्तिशाली परोपकारी ईश्‍वर इन खराबियों को नष्ट क्यों नहीं कर देता। बुराईयों के समाप्त होने के बजाय उनका बढ़ते जाना सिद्ध करता है कि सर्वशक्तिमान परोपकारी ईश्‍वर का अस्तित्व नहीं है। अब तक दोनों पक्ष एक दूसरे की बात सुने बिना अपनी अपनी बात करते रहे हैं। स्टेफेन अनविन ने दोनों पक्षों के तर्कों को सामने रखकर वैज्ञानिक आधार पर बात कहने का प्रयास किया है।